stanford-oval/wikipedia huggingface dataset:
Japanin urheilu
Oppilaitokset ja urheilu

Japanin oppilaitoksissa on mahdollisuus harrastaa monipuolisesti eri urheilulajeja. Jo lastentarhalaiset ja ala-asteen oppilaat voivat urheilla yksityisissä urheiluseuroissa, joihin voi liittyä kohtuullisella summalla. Useimmissa budō-lajeissa harjoittelun voi aloittaa jo 4–5 -vuotiaana. Kun oppilas aloittaa 5. luokan, koulu tarjoaa ilmaista koulupäivän jälkeistä harrastustoimintaa, johon oppilaat voivat osallistua. Koulu rohkaisee oppilaita liittymään urheiluseuroihin myös tämän jälkeen.
Oppilaitosten välinen kilpailutoiminta on prefektuureissa ja kansallisesti aktiivista, ja jotkut turnaukset, kuten Japanin lukioiden baseball-mestaruuskisat ja lukioiden jalkapalloturnaus, ovat maassa hyvin suosittuja.
Rakennelmat

Japanissa on 239 660 liikuntapaikkaa erilaisille urheilumuodoille. 62,2 % näistä rakennelmista oli rakennettu toisen asteen opetuksen käyttöön, 3,8 % oli korkeakoulujen tiloja ja 23,6 % julkisia tiloja. 3,5 % oli yksityisten yhtiöiden työntekijöilleen rakentamia liikuntapaikkoja ja 7,0 prosentin käyttötarkoitus oli joku muu.
Yleisimmät liikuntapaikat olivat tilaston mukaan kuntosalit (21,8 %), monikäyttöiset stadionit (20,7 %), ulkona sijaitsevat uima-altaat (14,1 %), ulkona sijaitsevat tenniskentät (9,3 %) sekä baseball- ja softball-kentät (4,5 %).
Japanista kotoisin olevia lajeja > Budō-lajeja

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  aikidō  taidō  tankendō |   |  iaidō  ZNKR jōdō  judo  jūjutsu |   |  jūkendō  karate perinteinen kendō |   |  kendō  kenjutsu  kyūdō (japanilainen jousiammunta) |   |  atarashii naginata  sumopaini  yabusame |
Japanista kotoisin olevia lajeja > Muita

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|  chanbara  ekiden (maratonviesti) |   |  keirin  kemari  porttipallo |   |  kumibaseball  pehmotennis |   |  K-1  takagari |
Aiheesta muualla

Wikimedia Commonsissa on kuvia tai muita tiedostoja aiheesta .
Japanin opetus-, kulttuuri-, urheilu- sekä tieteen ja teknologian ministeriö (englanniksi)
Maalaus muinaisesta sumopainista Heian- tai Kamakura-kaudelta
Karateharjoituksia Shurin linnan edustalla 1938.
Judoa Okinawalla
Japanin lukioiden baseball-mestaruuskisat Kōshienin stadionilla
Korona

Korona tai corona voi tarkoittaa seuraavia asioita:
Korona

korona (peli), biljardin tapainen peli
korona (aurinko), Auringon uloin kerros
koronapurkaus, lievä purkaus korkeajännitteisessä piirissä
Viikin Infokeskus Korona, Helsingissä sijaitseva rakennus, jossa sijaitsee mm. Viikin tiedekirjasto
Korona, hypermarketteihin keskittynyt kauppaketju Valko-Venäjällä
koronavirukset, ihmisillä ja eläimillä yleisiä taudinaiheuttajia, erityisesti:
koronavirus SARS-CoV-2, joka on aiheuttanut vuonna 2020 alkaneen COVID-19-pandemian
korona, kansankielinen nimitys COVID-19-pandemiatilalle
koronat (Coronicium), Pterulaceae-heimoon kuuluva orvakkasuku.
Korona radiata, hedelmöittymätöntä munasolua ympäröivä kerros
Korona (yritys), suomalainen keittiövalmistaja Pohjois-Savossa Leppävirralla.
Corona

corona, seppele antiikissa
Corona, Korona, naisen etunimi
Corona, yhdysvaltalainen vakoilusatelliittisarja
Corona, yhdysvaltalainen kaupunki
Corona, italialainen eurodance-yhtye
Corona, meksikolainen olut
Corona Australis, Etelän kruunu, tähdistö
Corona Borealis, Pohjan kruunu, tähdistö
Corona Australidit, meteoriparvi
Corona del Mar, asuinalue Newport Beachissä Kaliforniassa
M/S Svea Corona, Silja Linen autolautta
M/S Tor Corona, Macoma Shippingin ro-ro-rahtialus
Toyota Corona, automalli
Corona baari & biljardi, baari Helsingissä
pyhä Corona, 100-luvulla elänyt kristitty marttyyri
Corona, sukunimenä:
Fernando Corona, Murcod (s. 1970), meksikolainen elektronisen musiikin artisti
Jesús Manuel Corona (s. 1993), meksikolainen jalkapalloilija
José de Jesús Corona (s. 1981), meksikolainen jalkapallomaalivahti
Juan Corona (1934–2019), yhdysvaltalainen sarjamurhaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korona”, voi hakea sivunnimihaulla, laajalla sivunnimihaulla tai tekstihaulla.
Joseph Needham

Joseph Needham vuonna 1965.
Joseph Needham (1900–1995) oli englantilainen Kiinan kulttuurin tutkija, biokemisti ja filosofi.
Lähteitä

Joseph Needham research Institute (englanniksi)
Needhamin tuotannosta (Arkistoitu – Internet Archive) (englanniksi)
Konstantínos Tsaldáris

| Konstantínos Tsaldáris> Κωνσταντίνος Τσαλδάρης |
| --- | --- |

Kreikan pääministeri
 18. huhtikuuta 1946 – 24. tammikuuta 1947  
Edeltäjä:  Panagiótis Poulítsas
Seuraaja:  Dimítrios Máximos
 29. elokuuta 1947 – 7. syyskuuta 1947  
Edeltäjä:  Dimítrios Máximos
Seuraaja:  Themistoklís Sofoúlis
Henkilötiedot
Syntynyt: 1. tammikuuta 1884 Alexandria, Egypti
Kuollut: 15. marraskuuta 1970 (86 vuotta) Ateena, Kreikka
Tiedot
Puolue:  Vapaa-ajattelijoiden puolue (1920–1928) Kansanpuolue (1928–1936, 1944–1958)
Uskonto:  ortodoksi
Konstantínos Tsaldáris (kreik. Κωνσταντίνος Τσαλδάρης, 1. tammikuuta 1884 Alexandria, Egypti – 15. marraskuuta 1970 Ateena, Kreikka) oli kreikkalainen poliitikko, joka toimi Kreikan pääministerinä kaksi kertaa vuosina 1946–1947.
Aiheesta muualla

Kuvia tai muita tiedostoja aiheesta Konstantínos Tsaldáris Wikimedia Commonsissa
Jennifer Hawkins

Jennifer Hawkins vuonna 2011.
Jennifer Hawkins (s. 22. joulukuuta 1983) on australialainen kauneuskuningatar ja televisiojuontaja, joka voitti Miss Universum -kilpailun vuonna 2004. Kilpailu järjestettiin Quitossa, Ecuadorissa. Hawkins oli ensimmäinen semifinaaliin päässyt australialainen sitten vuoden 1992.
Vuoden 2012 lopulla Hawkins valittiin Australian huippumalli haussa -sarjan uudeksi juontajaksi.
Hawkins on syntynyt Uudessa Etelä-Walesissa ja toiminut aiemmin cheerleaderina.
Aiheesta muualla

Kuvia tai muita tiedostoja aiheesta Jennifer Hawkins Wikimedia Commonsissa
Komentaja Mozar

| Komentaja Mozar |
| --- | --- |
 Komentaja Mozar TMNT sarjakuvassa vuonna 1985
Luoja(t):  Kevin Eastman Peter Laird
Kustantamo:  Mirage Studios
Ensiesiintyminen:  Fugitoid nro 1 (syyskuu 1985)
Henkilötiedot
Oikea nimi:  Mozar
Status:  Triceratonien komentaja
Pituus:  188 cm
Paino:  116 kg
Ryhmäsidokset:  Triceratorit
Voimat:  Yli-inhimillinen vahvuus
Komentaja Mozar (engl. Commander Mozar) on Mirage Studios -kustantamon sarjakuvissa esiintyvä Turtlesien vihollinen. Kevin Eastmanin ja Peter Lairdin luoma hahmo esiintyi ensimmäisen kerran vuonna 1985 Fugitoid -sarjakuvalehden ensimmäisessä numerossa. Komentaja Mozar on Triceratonin tasavallan sotaväen komentajana.
Sarjakuva

Komentaja Mozar esiintyi ensi kerran sarjakuvissa vuonna 1985 Miragen kustantamassa sarjakuvassa, jossa hän johtaa joukkoaan tavoitteenaan kaapata Fugitoidi Triceratonin tasavallan johtajan Zanramonin käskystä, saatuaan sitä ennen selville vihollisplaneetan liittotasavallan Kenraali Blanquen apulaiselta Lonaelta Fugitoidin hallussa pitämästä kaavasta. He paikantavat Fugitoidin Hoonnibi-planeetalta, jossa Fugitoidi pakenee Kenraali Blanquen joukkoja. Hän piiloutuu yhdessä Turtlesien kanssa Peblak-kylän Jockey baariin, jonne Mozar hyökkää joukkoineen hetkeä myöhemmin. He eivät kuitenkaan onnistu heti kaappaamaan Fugitoidia, joka karkaa Turtlesien kanssa pakomatkalle. Mozar kuitenkin löytää Turtlesit ja Fugitoidin karkumatkallaan ja ampuu alas heidän pienen aluksensa, kaappaen samalla Fugitoidin mukaansa. Mozar matkaa kohti alustaan Fugitoidi mukanaan tarkoituksenaan palata takaisin Triceratoniin. Turtlesit onnistuvat vahingossa pienen kamppailun jälkeen löytämään tiensä aluksen sisälle luullen sitä bunkkeriksi. Muutamia minuutteja myöhemmin aluksessa, Mozar kohtelee Fugitoidia kunnioittavasti ja puhuttelee häntä oikealla nimellä, professori Honeycuttiksi ja suostuttelee häntä rakennuttamaan siirtolaitteen Triceratonin tasavallan hyväksi. Tarina jatkui kuudennessa numerossa, jossa Mozar esiintyi lehden alussa tuodessaan fugitoidin Zanramonin luokse.
Muissa medioissa > Animaatio > Teini-ikäiset mutanttininjakilpikonnat

Komentaja Mozar esiintyi ensi kerran animaatiossa vuoden 2003 Teini-ikäiset mutanttininjakilpikonnat- animaatiossa, jossa hänen ääninäyttelijänään toimi Dan Green. Mozar toimi kuten alkuperäisessä sarjakuvassa Triceratonin tasavallan sotaväen komentajana, ja hänen kollegansa on Kenraali Blanque, joka puolestaan johtaa Hoonnibian sotaväkeä. Animaatiossa hänen ulkonäköään muokattiin hieman sarjakuvaan nähden. Mozarin vasen käsi oli mekaaninen kyynärpäästä alaspäin, sekä hänen vasemman silmän päällä oli musta silmälappu.
Mozar on omistautunut komentaja, joka toimii Triceratonien johtajan Zanramonin oikean käden miehenä. Hän johti tehtävää, jossa oli tarkoitus kaapata professori Honeycutt alias Fugitoidi. Tehtävä helpottui huomattavasti Hoonnibia vastaan kaappauksessa, kun Kenraali Blanquen naisapulainen paljasti välitietoja Mozarille Blanquen tietämättä. Mozar onnistui toimittamaan Fugitoidin Zanramonille, mutta joutui myöhemmin lähtemään uudelleen jahtiin, kun Fugitoidi karkasi Turtlesien kanssa Triceratonien gladiaattori areenalta. Jahdin aikana hän joutui joukkoineen taistelemaan myös Kenraali Blanquen joukkoja vastaan, jotka olivat myös jahtaamassa Fugitoidia. Molemmat löytävät Fugitoidin olinpaikan ja yrittävät napata hänet Turtleseilta, mutta Leonardo yrittää ajan kuluksi viivästyttää Mozartia ja Blanqueta pitämällä neuvottelua yllä Fugitoidin luovuttamisesta. Neuvottelun aikana molemmat, sekä Mozar että Blanque suunnittelivat hyökkäävänsä toistensa kimppuun täydellä teholla. Mozarin epäonneksi Turtlesit ja Fugitoidin pelastivat Utromit.
Kuukausia myöhemmin Triceratonit palasivat Mozarin johdolla takaisin Fugitoidin perään, tällä kertaa maaplaneetalle. He jopa sieppasivat Donatellon kuulusteltavaksi Fugitoidin olinpaikasta, mutta Triceratonien sensorit ilmoittivat Fugitoidin olin paikan muualla, kuin maaplaneetalla. Mozar johti vielä viimeisen kerran, kun Triceratonit palasivat jälleen maaplaneetalle etsimään Fugitoidia taistellen samalla liittovaltion laivastoa vastaan. Mozar osoitti kuitenkin omaavansa kunnian tunteen, kun hän kieltäytyi tuhoamasta epäkunnossa olevaa liittovaltion laivastoa. Mozar oli myöhemmin Traximusin mukana, joka syrjäytti Zanramonin vallasta.
Hahmoa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2003–2004 | Dan Green | Teini-ikäiset mutanttininjakilpikonnat (2003) |  | Teenage Mutant Ninja Turtles 2: Battle Nexus |
| 2015–2016 | Michael Dorn | Teini-ikäiset mutanttininjakilpikonnat (2012) |  |  |

Komentaja Mozar jaksossa 31 Kilpikonnat avaruudessa, osa 5/5: Triceraton-sodat.
Kontraktova ploštšan metroasema

| Kontraktova ploštša (Контрактова площа) |
| --- | --- |

 Kiovan metro 
Perustiedot
Metrolinjat:  Obolonsko-Teremkivska-linja
Sijainti:  50°27′55″N, 30°31′00″E
Paikkakunta:  Kiova, Ukraina
Avattu:  17. joulukuuta 1976
Rakenne
Tyyppi:  tunneliasema
Kontraktova ploštša (ukr. Контрактова площа) on yksi Kiovan metron asemista. Se avattiin 17. joulukuuta 1976.
Galleria

Aseman nimikyltti
Lippuhalli
Aiheesta muualla

Kuvia tai muita tiedostoja aiheesta Kontraktova ploštšan metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Tarasa Ševtšenka ▷ Herojiv Dnipra |  |  Obolonsko-Teremkivska-linja |  | Poštova ploštša ▷ Teremkyn metroasema |
muokkaa wikidataa
Jumaltenkukat

| Jumaltenkukat |
| --- | --- |
 Valkojumaltenkukka (Dodecatheon dentatum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Alaheimo::  Primuloideae
Suku::  Jumaltenkukat Dodecatheon  L.
Katso myös
   Jumaltenkukat Wikispeciesissä   Jumaltenkukat Commonsissa 
Infobox OKNimi-testi OK: 
Jumaltenkukat (Dodecatheon) on esikkokasvien heimoon kuuluva kasvisuku. Lehdet ovat soikeat ja kukkavarret ovat ohuet. Kukkien väri vaihtelee vaaleanpunaisesta ja magentasta laventelin siniseen ja terälehdet ovat kääntyneet taaksepäin. Kukinta-aika on keväällä. Suvun lajeja tavataan luonnonvaraisena Pohjois-Amerikassa. Jumaltenkukat menestyvät sekä aurinkoisella että varjoisella kasvupaikalla. Jotkut lajit ovat kostean paikan kasveja, mutta maan on joka tapauksessa oltava hyvin vettä läpäisevä.
Lajeja

Kaikki jumaltenkukat voidaan yhdistää esikoihin.
Dodecatheon alpinum
Dodecatheon austrofrigidum
kalifornianjumaltenkukka (Dodecatheon clevelandii, syn. Primula clevelandii)
Dodecatheon conjugens
valkojumaltenkukka (Dodecatheon dentatum, syn. Primula latiloba)
Dodecatheon hendersonii
isojumaltenkukka (Dodecatheon jeffreyi, syn. Primula jeffreyi)
vuorijumaltenkukka (Dodecatheon meadia, syn. Primula meadia)
Dodecatheon poeticum
pikkujumaltenkukka (Dodecatheon pulchellum, syn. Primula pauciflora)
Aiheesta muualla

Kassu – Kasvien suomenkieliset nimet: Jumaltenkukat (Dodecatheon)
Suomen Lajitietokeskus: Jumaltenkukat – Dodecatheon
United States Department of Agriculture (USDA): Dodecatheon (englanniksi)
Flora of China: Dodecatheon (englanniksi)
Koripallon miesten SM-sarjakausi 1948

Koripallon miesten SM-sarjakausi 1948 oli 8. kausi, jolloin pelattiin miesten koripallon Suomen mestaruudesta. Koripalloliitto ja Työväen Urheiluliitto pelasivat jälleen yhteisessä sarjassa vaikka molemmat ratkaisivat erillään myös liittokohtaiset mestaruudet.
TUL:n mestaruus ratkaistiin cup-kilpailulla ja loppuottelussa Helsingin Isku voitti Kotkan Reippaan 26-16.
Suomen mestaruus ratkesi 4. huhtikuuta, jolloin Helsingin Kiri-Veikot voitti HNMKY:n 27-11. Kiri-Veikot voittivat myös SKL:n mestaruuden, josta pelattiin syyskaudella.
Mestaruussarja

|  | O | V | T | H | P+ | P- | P |
| --- | --- | --- | --- | --- | --- | --- | --- |
| Helsingin Kiri-Veikot | 9 | 9 | 0 | 0 | 264 | 114 | 18 |
| Helsingin NMKY | 9 | 7 | 1 | 1 | 192 | 115 | 15 |
| Helsingin Isku | 9 | 6 | 0 | 3 | 180 | 171 | 12 |
| Karhun Pojat | 9 | 5 | 1 | 3 | 175 | 174 | 11 |
| Helsingin Eteläiset | 9 | 4 | 1 | 4 | 172 | 160 | 9 |
| Helsingin Visa | 9 | 4 | 0 | 5 | 162 | 209 | 8 |
| Eiran Kisaveikot | 9 | 3 | 1 | 5 | 149 | 201 | 7 |
| Työväen Maila-Pojat | 9 | 2 | 0 | 7 | 184 | 204 | 4 |
| Turun Riento | 9 | 2 | 0 | 7 | 160 | 236 | 4 |
| Helsingin Kisa-Toverit | 9 | 1 | 0 | 8 | 160 | 215 | 2 |
Kreminnan metsien kansallispuisto

| --- | --- |
Sijainti:  Luhanskin alue, Ukraina
Pinta-ala:  72,69 km²
| --- | --- |
Tyyppi:  Kansallispuisto 
Perustettu:  2019 (korvasi aiemman kansallispuiston)
muokkaa - muokkaa wikitekstiä - muokkaa Wikidataa
Kreminnan metsien kansallispuisto (ukr. Національний природний парк «Кремінські ліси», Natsionalnyi pryrodnyi park "Kreminski lisy") on kansallispuisto Ukrainan Luhanskin alueella. Vuonna 2019 perustetun kansallispuiston pinta-ala on 72,69 neliökilometriä. Kansallispuisto korvasi aiemmin samalla paikalla sijainneen kansallispuiston (ukr. Сіверсько-Донецький НПП, Siversko-Donetskyi NPP).
Käännös suomeksi
Koripallon miesten SM-sarjakausi 1949

Koripallon miesten SM-sarjakausi 1949 oli 9. kausi, jolloin pelattiin miesten koripallon Suomen mestaruudesta. Koripalloliitto ja Työväen Urheiluliitto pelasivat yhteisessä sarjassa ja molemmat ratkaisivat erillään myös liittokohtaiset mestaruudet.
TUL:n mestaruuden 7 joukkueen sarjassa vei Työväen Maila-Pojat, joka keräsi 11 pistettä korierolla 206-155.
Suomen mestaruus ratkesi 3. huhtikuuta, jolloin HOK-Veikot voitti Työväen Maila-Pojat 37-24. 16. joulukuuta Sörnäisten NMKY yllätti HOK-Veikot SKL:n mestaruusottelussa 33-28.
Mestaruussarja

|  | O | V | T | H | P+ | P- | P |
| --- | --- | --- | --- | --- | --- | --- | --- |
| HOK-Veikot | 9 | 9 | 0 | 0 | 337 | 222 | 18 |
| Työväen Maila-Pojat | 9 | 7 | 0 | 2 | 281 | 252 | 14 |
| Helsingin Isku | 9 | 6 | 0 | 3 | 328 | 287 | 12 |
| Sörnäisten NMKY | 9 | 5 | 0 | 4 | 271 | 246 | 10 |
| Helsingin NMKY | 9 | 4 | 0 | 5 | 228 | 210 | 8 |
| Eiran Kisaveikot | 9 | 4 | 0 | 5 | 280 | 261 | 8 |
| Kotkan Reipas | 9 | 4 | 0 | 5 | 266 | 252 | 8 |
| Karhun Pojat | 9 | 3 | 0 | 6 | 250 | 290 | 6 |
| Helsingin Eteläiset | 9 | 3 | 0 | 6 | 237 | 277 | 6 |
| Helsingin Visa | 9 | 0 | 0 | 9 | 231 | 422 | 0 |
Juoksutusmaha

Juoksutusmaha (lat. abomasum) on märehtijöiden mahan viimeinen osa. Se vastaa yksimahaisten eläinten mahalaukkua ja lintujen rauhasmahaa. Juoksutusmahassa on samanlaista entsyymitoimintaa kuin yksimahaistenkin mahalaukussa, mutta sen toiminta ravinnonsaannin kannalta on vähäisempi, koska märehtijöiden pääasialliset ravintoaineet, haihtuvat rasvahapot, muodostuvat pötsissä.
Juoksutusmaha sijaitsee vatsaontelon alaosassa pötsin oikealla puolella. Rehumassa tulee sinne satakerrasta eli lehtimahasta.
Juoksutusmahasta alkaa ohutsuoli. Tunnetuin juoksutusmahan sairaus on juoksutusmahan laajentuma ja kiertymä. Sen syy ei ole täysin selvillä, mutta se ilmenee useimmiten poikimisen jälkeen, kun ruokintaa aletaan lisääntyneen maidontuoton vuoksi lisätä. Juoksutusmahassa alkaa virhekäymisen seurauksena muodostua kaasua, joka nostaa mahan poimulle ylöspäin. Juoksutusmaha voidaan saada tyhjenemään ja paikoilleen kävelyttämällä lehmää tai kaatamalla se ja painelemalla mahaa. Vaiva uusiutuu helposti, koska kudos yleensä venyy ja jää tavallista veltommaksi. Leikkaushoidolla juoksutusmaha kiinnitetään vatsaontelon seinämään siten, että se ei enää pääse liikkumaan. Leikkaus voidaan yleensä tehdä navetassa. Muilla märehtijöillä juoksutusmahan kiertymät ovat erittäin harvinaisia. Juoksutusmahaan voi huonoissa kasvatusolosuhteissa muodostua mahahaava, joka vastaa ihmisen mahahaavaa.
Kullervo Koivisto (taidemaalari)

Kullervo Koivisto: Kuutamo (1942).
Kullervo Untamo Koivisto (11. joulukuuta 1913 Kuopio – 7. helmikuuta 1944 Helsinki) oli suomalainen taidemaalari.
Koivisto opiskeli ensin Uuno Alangon yksityisoppilaana ja sen jälkeen vuosina 1935–1938 Suomen Taideyhdistyksen piirustuskoulussa. Hän debytoi nuorten näyttelyssä vuonna 1940 ja osallistui Suomen Taiteilijain näyttelyihin 1941, 1942 ja 1943. Hänen töitään oli esillä myös Göteborgissa 1943 ja Tukholmassa 1944. Koivisto sai Suomen Taideyhdistyksen dukaattipalkintokilpailussa 2. palkinnon vuonna 1942 ja 1. palkinnon vuonna 1943. Koiviston ura lähti nopeaan nousuun heti ensimmäisen näyttelyn jälkeen ja hän sai mesenaatikseen taidekauppias Ilmari Sivorin. Koivisto maalasi suuria ja värien käytöltään taitavia maisemamaalauksia, joiden aiheena oli usein ilta tai hämärä. Kyttyräselkäinen ja pahasta nivelreumasta kärsinyt Koivisto vältti sotavuosina asepalveluksen, mutta hän kuoli helmikuun 1944 Helsingin suurpommitusten ensimmäisenä pommitusyönä yrittäessään pelastautua palavasta kerrostaloasunnostaan ikkunan kautta.
Konneveden kirkonkylän työväentalo

| Konneveden kirkonkylän työväentalo |
| --- | --- |
Osoite:  Lahdenkyläntie 1, 44300 Konnevesi
Sijainti:  Konnevesi
Koordinaatit:  62°37.54′N, 26°16.53′E
Valmistumisvuosi:  1949 (1968)
Rakennuttaja:  Konneveden kirkonkylän työväenyhdistys
Omistaja:  Konneveden työväenyhdistys
Runkorakenne:  lauta
Kerrosluku:  2
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Konneveden työväenyhdistyksen talo
Konneveden kirkonkylän työväentalo on Konneveden kirkonkylän keskustassa sijaitseva työväentalo, joka on rakennushistoriallisesti arvokas. Talo edustaa 1950-luvulle ominaista seurantalojen rakennustyyppiä. Konneveden työväentalon omistaa Konneveden työväenyhdistys, joka myös vuokraa taloa erilaisiin tilaisuuksiin.
Historia

Konnevedelle työväenyhdistys perustettiin vuonna 1906 nimellä Kärkkäälän työväenyhdistys. Vuonna 1912 Konnevedellä oli sekä Kärkkäälän työväenyhdistys että Kärkkäälän työväenyhdistys Taisto, joka lienee nykyisen Konneveden kirkonkylän työväenyhdistyksen edeltäjä. Vuonna 1914 oltiin hankkimassa tonttia talon rakentamista varten Rautalammin kunnan omistamalta Lapumäen koulutilalta. Tuolloin ei talon rakentamisesta kuitenkaan tullut mitään. Vasta jatkosodan jälkeen ryhdyttiin uuteen yritykseen. Kunnalta ostettiin tontti vuonna 1944, johon lainhuudatus saatiin 1948. Aluksi rakennettiin tanssilava. Honkalan tilalta ja Tupaniemestä ostettiin rakennustarvikkeita. Myöskin jäsenistö rahoitti rakennustöitä. Työväentalon piirustukset teki yhdistyksen jäsen Väinö Kärkkäinen. Taloa rakennettiin talkoilla. Taloa laajennettiin mm. vuonna 1968, ja vuonna 1973 asennettiin ilmapuhallinjärjestelmä.
Rakennus

Talo on lautarakenteinen. Ulkovuoraus on punaiseksi maalattua lautaa. Katteena on ollut päre, joka vaihdettiin peltiin vuonna 1961. Sisäseinät ovat paneelia ja lastulevyä, sisäkatto on kuitulevyä ja paneelia. Osa ovista on uusittu vuonna 1972. Aluksi talossa on ollut uunilämmitys, nykyään kuumailmapuhallinjärjestelmä. Asunnoissa on keskuslämmitys. Talossa on viemäri vuodesta 1950 ja vesijohto vuodesta 1959 lähtien sekä wc:t vuodesta 1978 lähtien. Talossa on juhlasali näyttämöineen, ravintola, keittiö, eteinen, kokoushuone ja kaksi huoneen ja keittiön asuntoa. Lisärakennuksina ovat olleet halkovarasto ja käymälät.
Toimintaa työväentalolla

Talossa on järjestetty kokouksia, nuorisotoimintaa, tansseja, elokuvanäytöksiä, urheiluharjoituksia ja juhlia. Sitä on myös vuokrattu ulkopuolisille. Nykyään talossa järjestetään erilaisia juhlia, kuten häitä, syntymäpäiviä ja hirvipeijaisia.
Joseph Whittaker

Joseph Whittaker (1815–1894) oli englantilainen puutarhuri ja kasvitieteilijä, kotoisin Derbyshiren Breadsallista. Hän tutki paljon Australian kasveja ja keräsi kolmensadan kasvin kokoelman Adelaiden lähistöltä ja Lofty Rangen eteläosista Encounter Baylle ulottuvalta alueelta Australian eteläosista vuosina 1839–1840. Ne ovat nyt Kew Gardensissa Lontoossa. Yli kaksituhatta hänen keräämäänsä brittiläistä kasvinäytettä on nykyään Derbyn kaupunginmuseossa.
Kämmekkälaji Orchis morio Whittakerin kokoelmista.
Australialainen kihokkilaji Drosera whittakeri on nimetty Whittakerin kunniaksi. Whittakerille on omistettu juhlasali derbyläisen oppilaitoksen kestikartanossa.
Jennifer Holt

Jennifer Holt (oikealta nimeltään Elizabeth Marshall Holt, 10. marraskuuta 1920 Hollywood – 21. syyskuuta 1997 Dorset, Britannia) oli yhdysvaltalainen elokuva- ja televisionäyttelijä. Hänen isänsä Jack Holt ja veljensä Tim Holt olivat myös elokuvanäyttelijöitä, ja kaikki kolme esiintyivät lännenfilmeissä, vaikkakaan eivät kertaakaan samassa elokuvassa.
Holt sai roolin vuonna 1941 Hopalong Cassidy-elokuvasta Stick to Your Guns ja allekirjoitti sen jälkeen kuusivuotisen sopimuksen Universal-yhtiön kanssa. Tällöin hän otti käyttöön etunimen Jennifer. Kaikkiaan Holt esiintyi 45 elokuvassa, joista 37 on lännenfilmejä. Holtin mieluisin rooli oli vuoden 1948 elokuvassa The Hawk of Powder River, jossa hän esitti lainsuojattomien johtajaa.
Holt esiintyi myös television lastenohjelmissa ja sai mainetta niihin sopivista roolihahmoista.
Holt oli naimisissa seitsemän kertaa, ja useat puolisot olivat elokuva-alalta. Puolisoista tunnetuin on näyttelijä William Bakewell.
Aiheesta muualla

Jennifer Holt Internet Movie Databasessa. (englanniksi)